Konstantīns II (Grieķija)
Konstantīns II (grieķu: Κωνσταντῖνος Βʹ, Βασιλεὺς τῶν Ἑλλήνων, dzimis 1940. gada 2. jūnijā, miris 2023. gada 10. janvārī) bija pēdējais konstitucionālais monarhs Grieķijas Karalistē no 1964. gada 6. marta līdz 1973. gada 1. jūnijam (faktiski līdz 1967. gada 14. decembrim). Kopš dzimšanas bija arī Dānijas princis. 1960. gada vasaras olimpiskajās spēlēs princis Konstantīns ieguva zelta medaļu burāšanā. Pēc 1965. gada jūlija valdības krīzes, ilgstošas politiskās nestabilitātes valstī un 1967. gada 21. aprīļa militārā valsts apvērsuma karalis bija spiests doties trimdā.